Райнер Мария Рилке
Встъпление

Превод от немски: Стоян Бакърджиев, 1979

chitanka.info

Какъвто да си, бягай вечерта

от стаята, която те гнети;

навън те чакат хиляди неща,

какъвто да си ти.

И с твоя поглед уморен — какво

че той към прага ти закотвен бе —

в пространството вдигни едно дърво —

самотно, стройно — под това небе.

Ти сътвори света. Той е голям,

узрял е като дума в тишина.

Ти вникваш в цялата му същина

и с поглед нежен го оставяш там…

1900

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.